jkorsvik/nowiki_second_scrape_merged huggingface dataset:
Ryanggang

Ryanggang (Ryanggang-do) er en provins i Nord-Korea. Den ligger nord i landet med Kina i nord og de nordkoreanske provinsene Nord-Hamgyong i øst, Sør-Hamgyong i sør og Chagang i vest. Ryanggang ble opprettet i 1954 ved en fradeling fra Sør-Hamgyong. Regionhovedstaden er Hyesan.
I fylket Samjiyŏn ligger fjellet Paektufjellet, som er sentralt i nordkoreansk historie og liv. Det er forventet at alle nordkoreanere en gang i livet drar til dette fjellet og der er derfor etablert en egen flyplass i dette fylket.


== Administrativ inndeling ==

Regionen er delt inn i en by (si) og elleve fylker (kun).


=== Byer ===
Hyesan-si (혜산시; 惠山市)


=== Fylker ===
Kapsan-kun (갑산군; 甲山郡)
Kimjŏngsuk-kun (김정숙군; 金貞淑郡)
Kimhyŏnggwŏn-kun (김형권군; 金亨權郡)
Kimhyŏngjik-kun (김형직군; 金亨稷郡)
Paegam-kun (백암군; 白岩郡)
Poch'ŏn-kun (보천군; 普天郡)
P'ungsŏ-kun (풍서군; 豊西郡)
Samjiyon-kun (삼지연군; 三池淵郡)
Samsu-kun (삼수군; 三水郡)
Taehongdan-kun (대홍단군; 大紅湍郡)
Unhŭng-kun (운흥군; 雲興郡)


== Referanser ==


== Eksterne lenker ==
(en) Kart over Ryanggangprovinsen
(ko) Detaljert kart
(ko) North Korean Human Geography
Sinuiju spesiell administrativ region

Sinuiju spesiell administrativ region (Sinŭiju T'ŭkpyŏl Haengjŏnggu) er en av nordkoreas spesielle regioner. Den ble opprettet i september 2002 som et forsøk med frie økonomiske soner, slik en blant annet hadde hatt suksess med i Kina.
Regionen omfatter en del av grensebyen Sinuiju.


== Referanser ==
Kaesong industriregion

Kaesong industriregion (Kaesŏng Kongŏp Chigu) er en av Nord-Koreas regioner. Regionen ble opprettet i 2002 ved utskillelse av deler av byen Kaesong.
I regionen ligger Kaesong industripark, som ble etablert og opereres i samarbeid med Sør-Korea. Sørkoreanske bedrifter får etablere seg i parken med virksomheter som sysselsetter nordkoreanske arbeidere. Industriparken ligger bare en mil nord for den demilitariserte sonen, og er knyttet til Sør-Korea med både vei og jernbaneforbindelse. Arbeidet med parken startet i juni 2003 og de første bedriftene flyttet inn da parken ble åpnet i desember 2004.Kaesong har avanserte produksjonsbedrifter innen produksjon av hardglass, elektronikk og maskiner. I byen ligger også det meget avanserte tekniske Koryo Songgyungwan-universitetet, som særlig forsker innen industrianvendelser.


== Referanser ==
Francesco Toldo

Francesco Toldo (født 2. desember 1971 i Padova) er en tidligere italiensk fotballspiller som sist spilte for Serie A-klubben Internazionale.


== Klubbkarriere ==
Toldo har sin bakgrunn i AC Milan, men han spilte aldri A-lagskamper for klubben. Han ble utlånt til Trentino Calcio 1921 og Ravenna Calcio fra 1991 til 1993. Toldo skrev deretter under for ACF Fiorentina, og var i klubbens startoppstilling i åtte sesonger. I løpet av denne perioden vant klubben den italienske cupen (Coppa Italia) to ganger, og spilte en sesong i Mesterligaen for Viola. Ett år før Fiorentina ble erklært konkurs, ble han overført til Internazionale i 2001, der han var nummer 1 inntil sommeren 2005, da den brasilianske målvakten Júlio César overtok Toldos plass. Han vant tilbake plassen som førstekeeper i februar 2006, og har undertegnet kontrakt med Inter frem til 2009.


== Landslagskarriere ==
Toldo har spilt 28 landskamper for Italia. Til tross for hard konkurranse fra profilerte keepere som Gianluca Pagliuca, Angelo Peruzzi og Gianluigi Buffon ble Toldo tatt ut i førsteelleveren under EM 2000. Italia gikk helt til finalen, der de ble slått av Frankrike. I semifinalen mot hjemmefavorittene Nederland reddet Toldo ett straffespark i ordinær tid og to i straffesparkkonkurransen. 
Han var ubenyttet reserve under EM 96, VM 1998, VM 2002 og EM 2004.


== Referanser ==


== Eksterne lenker ==
(de) Francesco Toldo – Munzinger Sportsarchiv 
(en) Francesco Toldo – FIFA 
(en) Francesco Toldo – UEFA 
(en) Francesco Toldo – Transfermarkt 
(en) Francesco Toldo – national-football-teams.com 
(en) Francesco Toldo – WorldFootball.net 
(en) Francesco Toldo – Soccerbase.com 
(en) Francesco Toldo – FootballDatabase.eu 
(en) Francesco Toldo – Soccerway 
(en) Francesco Toldo – EU-Football.info 
Offisielt nettsted 
(en) Francesco Toldo – kategori av bilder, video eller lyd på Commons
Jeremy Yates

Jeremy Yates (født  6. juli 1982) er en profesjonell syklist fra New Zealand. I 2004 ble han utestengt i to år for doping.


== Referanser ==


== Eksterne lenker ==
(en) Jeremy Yates – Olympedia 
(en) Jeremy Yates – Sports-Reference (OL-resultater – arkivert) 
(en) Jeremy Yates – ProCyclingStats 
(en) Jeremy Yates – Cycling Archives 
(en) Jeremy Yates – Cycling Quotient
Allen Whipple

Allen Oldfather Whipple (født 2. september 1881, død 6. april 1963) var en kirurg fra Amerikas forente stater, som ble kjent for sin operasjonsteknikk ved kreft i bukspyttkjertelen, som bærer hans navn (Whipples operasjon), i likhet med Whipples triade.
Whipple ble født i Urmia i Iran (dengang Persia). Han ble professor i kirurgi ved Columbia University hvor han arbeidet fra 1921 til 1946. Han påbegynte sitt arbeide om prosedyren for fjernelse av bukspyttkjertelen (pancreaticoduodenectomi) i 1935, hans opprinnelige teknikk har siden da blitt modifisert betydelig. I 1940 forkortet han prosedyren til en ett-trinns prosess.  
I løpet av sin karriere utførte Whipple 37 pancreaticoduodenectomier.
Han er også kjent for å formulert den diagnostiske triaden insulinom, kjent som Whipples triade.
Whipple ble senere president for the American College of Physicians and Surgeons. Han var også trustee ved Princeton University og mottok i 1958 Woodrow Wilson Award.


== Referanser ==


== Kilder ==
Whipple AO. Observations on radical surgery for lesions of the pancreas. Surg Gyn Obst 1946;82:62.
Whipple Website: Allen Oldfather Whipple
The Whipple Procedure, by John A. Chabot, M.D.
Armégruppe A

Armégruppe A (tysk: Heeresgruppe A), var en betegnelse på tre ulike tyske armégrupper under andre verdenskrig.
Under slaget om Frankrike rykket armégruppe A inn gjennom Ardennene under ledelse av Gerd von Rundstedt.
Under framrykkingen på østfronten ble armégruppe syd delt i forbindelse med operasjon blå, sommeroffensiven mot Kaukasus i 1942. Mens armégruppe A under ledelse av først Wilhelm List og deretter Ewald von Kleist rykket mot Kaukasus, rykket armégruppe B under ledelse av Maximilian von Weichs fram mot Volga og Stalingrad.
Senere, 25. januar 1945 omdøpte Adolf Hitler tre armégrupper, hvor armégruppe nord ble armégruppe Kurland, armégruppe sentrum ble armégruppe nord og armégruppe A ble armégruppe sentrum, samtidig som Hitler avsatte Josef Harpe som kommandant for armégruppen som syndebukk for tilbakeslagene ved den sovjetiske Wisła-Oder-offensiven.


== Øverstkommanderende ==


== Se også ==
Armégruppe B
Josef Harpe

Josef Harpe (født 21. september 1886 ved Recklinghausen i Nordrhein-Westfalen, død 14. mars 1968 i Nürnberg i Bayern) var en tysk offiser som tjenestegjorde i første og andre verdenskrig.
Harpe begynte 28. september 1909 som Fahnenjunker i den prøyssiske hæren. Under første verdenskrig tjenestegjorde han i infanteriet som løytnant og kompanifører.
I mellomkrigstiden fortsatte han i Reichswehr og var under psevdonymet direktør Hacker i ledelsen på den hemmelig russisk/tyske panserskolen i Kazan (Organisasjon Kama).
Under invasjonen av Polen var han oberst og sjef for Panzerbrigade 1.
Han ble utnevnt til generalmajor i august 1940 og generaloberst i mai 1944. Han ble tildelt Jernkorsets ridderkors med ekeløv og sverd i september 1943.
Kommandoer: 

9. Armé mars 1943 – mai 1944
4. Panzerarmee mai – juni 1944
Armégruppe nord i Ukraina juni – september 1944
Armégruppe A september 1944 – januar 1945.Harpe ble avskjediget av Adolf Hitler som syndebukk for det sovjetiske gjennombruddet ved Baranov-brohodet over Wisła under Wisła-Oder-offensiven.
Han tjenestegjorde i 5. panzerarmé da denne overga seg til amerikanske styrker i Ruhr-innringningen 17. april. Han satt i amerikansk krigsfangenskap fram til 14. april 1948.


== Referanser ==
Han Stuster

Han Stuster, Jacobus Johannes (født 7. februar 1943, død 23. desember 2016) var en nederlandsk-norsk kunstmaler.
Stuster bodde i Ottestad, Norge fra 2001 til han i 2014 flyttet tilbake Nederland.


== Utdannelse ==
Art-school of Wim Recourd in Belgium


== Medlemskap ==
NBK, Norske Bildende Kunstnere
BKH, Bildende Kunstnere, Hedmark


== Publikasjoner ==
Art & Human nature collection (International art book USA)
Esquisse Magasine d`art  (Libanon)
Daily Mail (Beirut)


== Referanser ==


== Eksterne lenker ==
Offisielt nettsted 
WIJKKRANT Alkmaar-Noord De Mare - Daalmeer - Koedijk, november 2015
Lundstjerneblom

Lundstjerneblom ( Stellaria holostea), er en av 13 arter i Stjerneblomslekten (Stellaria), som tilhører nellikfamilien. Planten er om lag 30 cm høy.
Den vokser i lys løvskog, og skogsbryn, samt langs kyst og i tettbygde strøk. Den danner mattestrukturer ved at røttene spres horisontalt og skyter opp nye skudd. Lundstjerneblom finnes i Norge kun på strekningen fra Grimstad til Karmøy.
Lundstjerneblom har brede eller etterhvert smalere, lansettformede blader, og tynn, firkantet stengel. Blomstene har fem spaltede, hvite kronblader som fremstår som fem distinkte kronblad (i motsetning til hos skogstjerneblom, hvor de kan se ut som ti kronblader). Kronbladen er lengre enn dekkbladene, spaltet omtrent til midten, og står rundt ti pollenbærere.
Det sitter gjerne flere (2-4) blomster på hver stilk. Blomsten har også dekkblader, og tre griffeler. Frøkapslene er brune og omtrent kulerunde – dekkbladene rundt dem sprekker i fire deler.


== Identifikasjon av arten ==
Flere av artene i stjerneblomslekten, smelleslekten  og storarveslekten kan være vanskelige å skille fra hverandre. nedenfor gjengis de viktigste trekk for å gjenkjenne og skille de vanligste artene fra hverandre.

Finnstjerneblom (Stellaria fennica) – voksested bare i Finland og Varanger
Gresstjerneblom (Stellaria graminea) – grønn stilk, få blader bare nederst på planten
Lundstjerneblom (Stellaria holostea) – rød jordstilk, få men meget lange og smale blad
Myrstjerneblom (Stellaria palustris) – rød jordstilk, mange mellomlange og smale blad
Rustjerneblom (Stellaria graminea) – ru stilk, mange smale blad på halve stilken
Saftstjerneblom (Stellaria crassifolia) – korte, smale blad på hele stilken, kronblad dypt spaltet
Skogstjerneblom (Stellaria nemorum) – brede, hjerteformede og spisse blad
Storarve (Cerastium arvense) – mange lange og smale blad, kronblad ca. 1/5 spaltet
Vanlig arve (Cerastium fontanum ssp vulgare) – brede nedoverbøyde blad, begerblad tydelige
Strandsmelle (Silene uniflora) – jordstengel forvedet, rundt beger med 20 nerver


== Eksterne lenker ==
(en) Lundstjerneblom i Encyclopedia of Life 
(en) Lundstjerneblom i Global Biodiversity Information Facility 
(no) Lundstjerneblom hos Artsdatabanken 
(sv) Lundstjerneblom hos Dyntaxa 
(en) Lundstjerneblom hos ITIS 
(en) Lundstjerneblom hos NCBI 
(en) Lundstjerneblom hos Panarctic Flora 
(en) Lundstjerneblom hos The International Plant Names Index 
(en) Lundstjerneblom hos Tropicos 
(en) Kategori:Stellaria holostea – bilder, video eller lyd på Wikimedia Commons 
(en) Stellaria holostea – galleri av bilder, video eller lyd på Wikimedia Commons
Vassarve

Vassarve (Stellaria media) er en ettårig plante, en av 13 arter i gruppen stjerneblomster (Stellaria), som tilhører nellikfamilien. Planten er krypende og om lag 10-15 cm høy.
Den vokser i lys og næringsrik løvskog, hager, enger og åkermark, veikanter og ulik kulturmark. Vassarve finnes i hele Norge opp til 1.100 moh..
Vassarve har brede og runde eller spisst eggformede blader. Stengelen er tynn med hår på én side. Bladene sitter korsvis motsatt oppover stilken. Blomstene har fem spaltede, hvite kronblader. Kronbladene er kortere enn begerbladene, spaltet nesten helt ned (ser ut som ti kronblad), og står rundt tre grifler og 3-8 pollenbærere. Frøkapslene er brune og lange og uanselige, delvis innelukket i begerbladene.


== Eksterne lenker ==
(en) vassarve – oversikt og omtale av artene i WORMS-databasen 
(en) vassarve i Encyclopedia of Life 
(en) vassarve i Global Biodiversity Information Facility 
(no) vassarve hos Artsdatabanken 
(sv) vassarve hos Dyntaxa 
(en) vassarve hos ITIS 
(en) vassarve hos NCBI 
(en) vassarve hos Panarctic Flora 
(en) vassarve hos The International Plant Names Index 
(en) vassarve hos Tropicos 
(en) Kategori:Stellaria media – bilder, video eller lyd på Wikimedia Commons 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Gresstjerneblom

Gresstjerneblom (Stellaria graminea), er en av 13 arter i stjerneblomslekten (Stellaria), som tilhører nellikfamilien. Den vokser i skog, beitemark og eng eller på næringsfattig grunn opp til 1.050 moh. Den er opprinnelig i Eurasia, og er innført i Nord-Amerika.

Planten har relativt smale lansett- til hjerteformede blader, og tynn stengel. Det er ørsmå, spisse øreblad ved hvert stilkdele, og planten har nesten bare blader på den nedre halvdelen.
Kronbladene og begerbladene er omtrent like lange. Blomstene har fem spaltede, hvite kronblader som kan se ut som ti smale kronblad. Det sitter gjerne flere (2-4) enslige blomster på hver stilk – en blomst på hver forgrening. 


== Utbredelse ==
Gresstjerneblom vokser på tørr, kalkholdig eller humusrik jord, på enger, langs plener, veikanter, kulturmark, beiter, skogbryn, berg og elvebredder. I Norden finnes den i hele området unntatt sørlige Finnmarksvidda og det indre av Island. Ellers har den nesten total utbredelse i de nordiske landene, opp til høyfjellet ved 1.050 moh. 


== Identifikasjon av arten ==
Flere av artene i stjerneblomslekten, smelleslekten  og storarveslekten kan være vanskelige å skille fra hverandre. nedenfor gjengis de viktigste trekk for å gjenkjenne og skille de vanligste artene fra hverandre. 

Finnstjerneblom (Stellaria fennica) – voksested bare i Finland og Varanger
Gresstjerneblom (Stellaria graminea) – grønn stilk, få blader bare nederst på planten
Lundstjerneblom (Stellaria holostea) – rød jordstilk, få men meget lange og smale blad
Myrstjerneblom (Stellaria palustris) – rød jordstilk, mange mellomlange og smale blad
Rustjerneblom (Stellaria graminea) – ru stilk, mange smale blad på halve stilken
Saftstjerneblom (Stellaria crassifolia) – korte, smale blad på hele stilken, kronblad dypt spaltet
Skogstjerneblom (Stellaria nemorum) – brede, hjerteformede og spisse blad
Storarve (Cerastium arvense) – mange lange og smale blad, kronblad ca. 1/5 spaltet
Vanlig arve (Cerastium fontanum ssp vulgare) – brede nedoverbøyde blad, begerblad tydelige
Strandsmelle (Silene uniflora) – jordstengel forvedet, rundt beger med 20 nerver


== Eksterne lenker ==
(en) Gresstjerneblom i Encyclopedia of Life 
(en) Gresstjerneblom i Global Biodiversity Information Facility 
(no) Gresstjerneblom hos Artsdatabanken 
(sv) Gresstjerneblom hos Dyntaxa 
(en) Gresstjerneblom hos ITIS 
(en) Gresstjerneblom hos NCBI 
(en) Gresstjerneblom hos The International Plant Names Index 
(en) Gresstjerneblom hos Tropicos 
(en) Kategori:Stellaria graminea – bilder, video eller lyd på Wikimedia Commons 
(en) Stellaria graminea – galleri av bilder, video eller lyd på Wikimedia Commons 
Stellaria graminea – detaljert informasjon på Wikispecies
Heckel

Heckel kan sikte til:

Erich Heckel, tysk kunstner
Johann Jakob Heckel, østerriksk zoolog
Ove Andersson

Ove «Påven» Andersson (født 3. januar 1938, død 11. juni 2008) var en svensk rallyfører og stallsjef i rally og Formel 1.
11. juni 2008 omkom Ove Andersson i en trafikkulykke i tilknytning til Milligan Trial Oldtimer Rally i Sør-Afrika.


== Referanser ==


== Eksterne lenker ==
(en) Ove Andersson – eWRC-results.com 
Rallybase - Ove Andersson
Den sovjetisk-japanske grensekrig

Den sovjet-japanske grensekrig var en serie med slag mellom Sovjetunionen og Japan mellom 1932 til 1939. Bakgrunnen for konflikten var generell mistro mellom de to stormaktene, fra det keiserlige Russlands konflikt med Japan i 1904-1905, Den russisk-japanske krig.
Etter okkupasjonen av Mandsjukuo og Korea vendte Japan sin oppmerksomhet mot sovjetiske områder og det var flere trefninger og slag i grenseområdene. Etter slaget om Khalkhin Gol i 1939 hvor de japanske styrkene led store tap undertegnet partene en våpenhvileavtale som holdt inntil Sovjetunionen angrep japanske styrker i august 1945.
Spesielt Japans nederlag ved Khalkhin Gol hadde store strategiske ringvirkninger, det endret Japans ekspansjonsplaner fra en vestlig til en sørlig akse og gjorde at Sovjetunionen ikke var truet i øst da Tyskland angrep Sovjetunionen i 1941.
Hans Theodor Kiær

Hans Theodor Kiær (født 9. desember 1891 i Fredrikstad, død 22. oktober 1973 i Rendalen) var en norsk ingeniør og forretningsmann innen trelastindustrien. Han var president i Norges Industriforbund på 1950-tallet. 


== Liv og virke ==
Kiær ble diplomingeniør i papirfaget i Dresden i 1914. Fra 1916 og i førti år var han direktør for Fredrikstad-firmaet And. H. Kiær & Co Ltd, og fra 1933 også i Torp Brugs Aktieselskab. And. H. Kiær var morfirma for en rekke andre bedrifter innen trelast (blant annet Van Severen & co), og Kiær var styreformann i flere av disse bedriftene. Han hadde også sentrale verv i foreningene knytta til tømmervirksomheten på Glomma.
Han var den første presidenten i Norges Trelastforbund (fra 1933), hvor han senere ble æresmedlem. Han var med å stifte Norges Treforedlingsråd og tidsskriftet Norsk Skogindustri. Han var formann i De Norske Papirfabrikanters Forening og styremedlem i Papirindustriens Forskningsinstitutt.
I 1946 var han den eneste overlevende i flyulykken som ble kjent som Snarø-ulykken. Besetningen på tre personer og de ti øvrige passasjerene i flyet mistet livet.Kiær var president i Norges Industriforbund 1953–1956, og formann i styret for Sentralinstitutt for industriell forskning 1956–1962. 
Som pensjonist var han sentral i å etablere Norsk Skogbruksmuseum i Elverum (styremedlem 1954–1961, formann 1962–1971). Han var også en periode styremedlem i Norsk Teknisk Museum.
Kiær satt i Fredrikstad bystyre fra 1926 til 1934. Han var en ivrig seiler, og vant Coupe de France i 1921, 1922 og 1923. 


== Ordener og æresbevisninger ==
Han ble utnevnt til ridder av St. Olavs Orden i 1953 og til kommandør 1971. Han var også innehaver av Finlands hvite roses orden, den svenske Vasaorden og den nederlandske Oranje-Nassau-ordenen. Han var i mange år nederlandsk visekonsul.


== Referanser ==
Krabbekløver

Krabbekløver (vitenskapelig navn Trifolium campestre) er en ett- eller toårig, gulblomstret kløver i erteblomstfamilien. 
Den likner svært på sneglebelg (Medicago lupiluna), men mangler nyreformede fruktbelger, har større blomsterhoder, og mister ikke kronbladene av når de visner.
Den likner også mye på gullkløver (Trifolium aureum), men gullkløver er kortere (10-30 cm), mer spredt tuevoksende og har mindre blader og blomster.
Krabbekløver blir 15-30 cm høy. Den opprette stengelen har smale avlange småblader som er mørk grønne og sitter tre og tre på hver bladstilk ("kløverblad"). Blomsten er klargul, med store blomsterhoder som består av 20-40 enkeltblomster. Planten trives i på tørre gressmarker, i skogkanter, enger og veikanter. 
Kløveren er viltvoksende i Europa og Vest-Asia, og ble introdusert i USA i 1800. Derfra har den også spredd seg til sørlige Canada. I Norge er den nokså vanlig i lavlandet Sør-Norge.
Krabbekløver er svært viktig som beiteart i landbruket, selv om den ikke plantes aktivt. Husdyr liker denne kløveren svært godt.


== Referanser ==


== Eksterne lenker ==
(en) Krabbekløver i Encyclopedia of Life 
(en) Krabbekløver i Global Biodiversity Information Facility 
(no) Krabbekløver hos Artsdatabanken 
(sv) Krabbekløver hos Dyntaxa 
(en) Krabbekløver hos ITIS 
(en) Krabbekløver hos NCBI 
(en) Krabbekløver hos The International Plant Names Index 
(en) Krabbekløver hos Tropicos 
(en) Kategori:Trifolium campestre – bilder, video eller lyd på Wikimedia Commons 
(en) Trifolium campestre – galleri av bilder, video eller lyd på Wikimedia Commons 
Trifolium campestre – detaljert informasjon på Wikispecies 
Trifolium campestre (på engelsk)
Ansiktet på Mars

Ansiktet på Mars, også kalt Mona Lisa fra Mars eller Cydonia Mensae, er en 1 600 meter lang formasjon funnet på planeten Mars med nese, munn, øyne og en tosidig symmetri som gjør at den er slående lik et menneskeansikt. Formasjonen ble oppdaget den 20. juli 1976 da instrumentseksjonen til marssonden Viking 1 landet på Mars og sendte bilder til jorden. Flere mente dette kunne skylde lysforholdene, men en rekke bilder ble tatt fra forskjellige vinkler som viste at ansiktet var en realitet. Vincent DiPetro og Gregory Molenaar benyttet datateknologi for få frem detaljer ved bildene. I 1988 skrev de følgende i en rapport: «vårt standpunkt er at trekkene ikke virker naturlige og at det er nødvendig med mer forskning … Vi ønsker en vitenskapelig granskning av bildene velkommen, og vi imøteser flere data fra fremtidige romfartsprosjekter.»
Likheten satte fart i konspirasjonsteoriene om intelligent liv på planeten og hvorvidt konturene kunne være spor etter en sivilisasjon. Spekulasjonene fortsatte til tross for at ferske bilder fra ekspedisjonen Mars Exspress i 2008 konkluderte med at det måtte ha vært bestemte lys- og værforhold som ga inntrykk av et ansikt.


== Se også ==
Pareidoli


== Referanser ==
Jordbærkløver

Jordbærkløver (Trifolium fragiferum) er en art i slekten kløvere i erteblomstfamilien. Planten er 10-30 cm høy, og vokser krypende omtrent på samme sett som hvitkløver. Begge har hvite, eggehvite eller rosa-hvite blomster, men hvitkløveren har større blomster.
De runde småbladene kan ha lyse halvmånetegninger, som hos hvitkløver. Blomstene sitter på bladløse stengler som vokser opprett fra den krypende stengelen. 
Jordbærkløver har mørk grønne, relativt runde «kløverblad» som rødkløver, men den skiller seg sterkt ut fra andre kløverarter ved at den både har en «tradisjonell», hvit eller hvit-rosa klaseblomst (likner på hvitkløver), men samtidig omdanner denne blomsten ved modning til en frukt med jevn overflate som kan likne på et blekrosa jordbær eller moltebær.
Arten er opprinnelig for Eurasia. Den trives på gressmarker langs kysten av det sørlige Sverige og sørlige Norge, på Østlandet og Sørlandet. 


== Eksterne lenker ==
(en) Jordbærkløver i Encyclopedia of Life 
(en) Jordbærkløver i Global Biodiversity Information Facility 
(no) Jordbærkløver hos Artsdatabanken 
(sv) Jordbærkløver hos Dyntaxa 
(en) Jordbærkløver hos ITIS 
(en) Jordbærkløver hos NCBI 
(en) Jordbærkløver hos The International Plant Names Index 
(en) Jordbærkløver hos Tropicos 
(en) Kategori:Trifolium fragiferum – bilder, video eller lyd på Wikimedia Commons 
(en) Trifolium fragiferum – galleri av bilder, video eller lyd på Wikimedia Commons 
Trifolium fragiferum – detaljert informasjon på Wikispecies